február 1.

Urunk és Istenünk és Üdvözítőnk, Jézus Krisztus találkozásának előünnepe. Szent Trifón vértanú emléke.

A kedd esti alkonyati zsolozsmán

„Uram, tehozzád…” után:

4. hang. Minta: Mint a vértanúk...

A szeplőtelen Egyház készül az Úr befo**ga**dására, \* aki kis**gyer**mekként \* jön el hozzá, és megvilágosítja szellemileg **ke**gyelmével \* annak hűséges és istensze**re**tő népét. \* Azért ezt **zen**gi néki: \* Te vagy az én dicső**sé**gem, \* drága kincsem, Isten-Ige, és teljessé**gem** ékessége, \*’ ki testben csecsemővé **let**tél énérettem.

A teljes fényben ra**gyo**gó csarnok \* s minden tisztelet**re** méltó sátor, \* a szent és **tá**gas templom \* a templom Urát hajlé**ká**ba hozza, \* előre eljegyzi őt szent **Egy**házával, \* és azért ese**de**zik, \* hogy megszabaduljanak az enyészettől és a veszedel**mek**től mindazok, \*’ akik őt szüntelenül valóságos Istenszü**lő**nek magasztalják.

Siess a templomba, **Szent** Simeon, \* hogy megláthasd Krisztust, a te **re**ménységedet! \* Vedd karodba **és** hangoztasd: \* „Most bocsáss el a földről, **Üd**vözítő, \* engem, a **te** szolgádat”, \* hívd magaddal Anna prófétaas**szonyt** is, \* hogy veled együtt dicsőít**se** a Jótevőt, \*’ aki testben félelmetesen **van** ott csecsemőként.

1. hang. Minta: Dicséretes vértanúk...

Minden dicséretre **mél**tó Trifón! \* Nyilvánvalóan szeplőtelen boldogság részesévé lettél a men**nyek**ben, \* mert nemes küzdelmet vívtál, **di**csőséges, \* és az igazság vértanú**já**vá lettél. \* Kérleld éret**tünk** Krisztust, \*’ hogy ajándékozzon lelkünknek békességet és nagy **ir**galmat!

Minden dicséretre **mél**tó Trifón! \* Te az örök világosság kisugárzásában teljesen ragyogóvá **let**tél, \* mert legyőzted a sötétséget árasztó el**té**velyedést, \* s az Isten kegyelmével leterítetted a sötétség világ**kor**mányzóit. \* Urunknál járj közben **é**rettünk, \*’ hogy ajándékozzon lelkünknek békességet és nagy **ir**galmat!

Végtelenül **bol**dog Trifón! \* Az angyali örömre és boldogságra lettél mél**tó**vá, \* mert lemondtál az élet gyö**nyö**reiről, \* és törekvő lélekkel mindent sem**mi**be vettél. \* A vértanúságot bátran el**szen**vedted, \*’ és most esedezel a mi **lel**künkért.

Dicsőség... 2. hang

Megvetetted a földi **dol**gokat, \* tiszteletreméltó, végtelenül **bol**dog Trifón! \* A küzdőtérre bátran o**da**siettél, \* a küzdelemben a kérkedőt véred ontásával ügyesen lete**rí**tetted, \* és győzelmi ko**szo**rút nyertél. \* Szüntelenül esedezzél érettünk, ó bajnok vérta**nú**, Krisztushoz, \*’ hogy üdvözítse a **mi** lelkünket!

Most és...

Ma karjára veszi Simeon a dicső**ség** Urát, \* akit Mózes egykor a ho**mály**ban szemlélt, \* amikor a Sínai-hegyen a törvénytáb**lá**kat adta. \* Ő a törvény Al**ko**tója, \* aki a prófé**ták** által szólt, \* ő az, akit **Dá**vid hirdet, \* és aki félelmetes minden **em**bernek, \*’ de akinél bőségben van a **nagy** irgalom.

Előverses sztihirák:

6. hang

A hármasnapú fénysugár csodá**la**tos módon \* felragyogott látható**an** a Szűzből, \* és az istenség minden világosságot felül**mú**ló fényével \*’ kimondhatatlan módon megvilágosítot**ta** a mindenséget.

**Elővers:** Most bocsátod el, Uram, szolgádat a te igéd szerint békességben, mert látták szeme**im** a te üdvösségedet.

Megje**lent** a Krisztus, \* hogy a bukást hely**re**állítsa, \* mely Ádám kihágása folytán zúdult **az** emberekre, \*’ változatlanul, csecsemőként meg**szü**letett a Szűztől.

**Elővers:** Világosságul a pogányok megvilágosítására és dicsőségül a **te** népednek, Izraelnek.

Az Írásban levő törvényt **tel**jesíti \* a törvény Ura és **meg**adója, \* mert a törvény szerinti **temp**lomba viszi \*’ a Szűzanya az **is**teni kisdedet.

Dicsőség... most és... 2. hang

A Szentet a Szent Szűz átadta a szentélyben a szentély fölszentelt **pap**jának, \* és Simeon ki**tár**ta karját, \* örvendve vette át őt, és **föl**kiáltott: \* Most bocsátod el, Uram, a te **szol**gádat \*’ a te igéd szerint békességben, **U**ralkodó!

*Tropár(ok):*

4. hang

A te szent vér**ta**núd, Uram, \* az ő szenvedéseiért hervadhatatlan koszorút nyert tőled, **Krisz**tus Istenünk, \* mert a te e**rő**det bírván, \* kínzóit meg**szé**gyenítette, \* és az ördögök tehetetlen vakmerősé**gét** megtörte. \* Az ő imád**sá**gai által \*’ üdvözítsd, Jóságos, **a** mi lelkünket!

Dicsőség... most és... 1. hang

A mennyei angyalok égi kara a föld felé hajol és **lát**ja, \* hogy a templomba ér**ke**zik az, \* aki elsőszülött minden teremtmény **e**lőtt, \* s akit kisdedként visz oda férfit nem isme**rő** Any**ja**, \*’ ezért velünk együtt zengi az előün**ne**pi dicshimnuszt.